CELEX: C2006/326/10
Language: hu
Date: 2006-12-30 00:00:00
Title: C-371/04. sz. ügy: A Bíróság (második tanács) 2006. október 26-i ítélete – az Európai Közösségek Bizottsága kontra Olasz Köztársaság (Tagállami kötelezettségszegés – Munkavállalók szabad mozgása – Közszolgálati állás – A más tagállamokban szerzett szakmai tapasztalat és szolgálati idő figyelembevételének elmulasztása – EK 10. és 39. cikk – Az 1612/68/EGK rendelet 7. cikkének (1) bekezdése)

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/5
            
         A Bíróság (második tanács) 2006. október 26-i ítélete – az Európai Közösségek Bizottsága kontra Olasz Köztársaság
   (C-371/04. sz. ügy) (1)
   
   (Tagállami kötelezettségszegés - Munkavállalók szabad mozgása - Közszolgálati állás - A más tagállamokban szerzett szakmai tapasztalat és szolgálati idő figyelembevételének elmulasztása - EK 10. és 39. cikk - Az 1612/68/EGK rendelet 7. cikkének (1) bekezdése)
   (2006/C 326/10)
   Az eljárás nyelve: olasz
   Felek
   
      Felperes: Európai Közösségek Bizottsága (képviselők: G. Rozet és A. Aresu, meghatalmazottak)
   
      Alperes: Olasz Köztársaság (képviselő: I. M. Braguglia meghatalmazott, G. Albenzio ügyvéd)
   Tárgy
   Tagállami kötelezettségszegés – Az EK 10. és 39. cikk, valamint a munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendelet (HL L 257., 2.o.) – Olasz közszolgálatban dolgozó személyek – A másik tagállamban szerzett szakmai tapasztalat és szolgálati idő figyelembe nem vétele
   Rendelkező rész
   
               1)
            
            
               Az Olasz Köztársaság – mivel nem vette figyelembe az olasz közszolgálatban foglalkoztatott közösségi munkavállaló által valamely másik tagállam közigazgatási szervénél összehasonlítható tevékenység gyakorlása során szerzett szakmai tapasztalatot és szolgálati időt – nem teljesítette az EK 39. cikk és a munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendelet 7. cikkének (1) bekezdése alapján fennálló kötelezettségeit.
            
         
               2)
            
            
               A Bíróság a keresetet ezt meghaladó részében elutasítja.
            
         
               3)
            
            
               A Bíróság az Olasz Köztársaságot kötelezi a költségek viselésére.
            
         
      (1)  HL C 273., 2004.11.06.